Document ID: 32005D0124

ODLOČBA KOMISIJE
z dne 10. februarja 2005
o pooblastitvi nekaterih držav članic, da za statistično raziskovanje o strukturi kmetijskih gospodarstev za leto 2005 uporabijo podatke iz drugih virov kot iz statističnih raziskav
(notificirana pod dokumentarno številko K(2005) 284)
(Besedilo v angleškem, danskem, estonskem, finskem, francoskem, nemškem, nizozemskem, slovenskem in švedskem jeziku je edino verodostojno)
(2005/124/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 571/88 z dne 29. februarja 1988 o organizaciji statističnih raziskovanj Skupnosti o strukturi kmetijskih gospodarstev v obdobju 1988 in 1997 (1), in zlasti člena 8(2) Uredbe,
ob upoštevanju naslednjega:
(1)
Pri določitvi parametrov za raziskovanje si je treba prizadevati, da se, kolikor je to mogoče, zmanjša breme za osebe, ki sodelujejo v raziskavi. V skladu s členom 8(2) Uredbe (EGS) št. 571/88 so nekatere države članice zaprosile za pooblastilo, da pri statističnem raziskovanju o strukturi kmetijskih gospodarstev za leto 2005 za nekatere parametre uporabijo podatke, ki so že na voljo iz drugih virov kot iz statističnih raziskav.
(2)
Rezultati raziskav o strukturi kmetijskih gospodarstev so velikega pomena za skupno kmetijsko politiko. Ker je treba ohranjati visoko kakovost podatkov, je uporaba podatkov iz drugih virov kot iz statističnih raziskav, sprejemljiva le, če so ti podatki tako zanesljivi kot tisti iz statističnih raziskav.
(3)
Države članice, ki so zaprosile za pooblastilo, da uporabijo podatke iz drugih virov kot iz statističnih raziskav, so Komisiji predložile tehnično dokumentacijo glede ustreznosti in točnosti teh virov. Po pregledu te tehnične dokumentacije se pooblastila, za katera so zaprosile države članice, odobrijo.
(4)
Ukrepi, predvideni s to odločbo, so v skladu z mnenjem Stalnega odbora za kmetijsko statistiko, ki je bil ustanovljen s Sklepom Sveta 72/279/EGS (2) -
SPREJELA NASLEDNJO ODLOČBO:
Člen 1
1. Države članice, navedene v Prilogi, so pooblaščene, da za nekatere parametre v Raziskavi o strukturi kmetijskih gospodarstev za leto 2005 uporabijo podatke, ki so že na voljo iz drugih virov kot iz statističnih raziskav.
Navedeni viri so določeni v Prilogi.
2. Zadevne države članice sprejmejo ustrezne ukrepe, da zagotovijo, da so ti podatki vsaj enake kakovosti kot podatki, pridobljeni v statističnih raziskavah. Zagotoviti morajo poročilo o oceni kakovosti teh virov podatkov.
Člen 2
Ta odločba je naslovljena na Kraljevino Belgijo, Kraljevino Dansko, Zvezno Republiko Nemčijo, Republiko Estonijo, Kraljevino Nizozemsko, Republiko Avstrijo, Republiko Slovenijo, Republiko Finsko, Kraljevino Švedsko in Združeno kraljestvo Velika Britanija in Severna Irska.
V Bruslju, 10. februarja 2005

Labels: 18
19
6